Melléklet: ÖH-1 tervlap

Tisztelt Címzettek!

Jászivány község készülő településrendezési tervében lehatárolásra kerültek az új országos és megyei tervi övezetek. Lehatárolásra került a Jász – Nagykun – Szolnok Megyei Területrendezési Tervről szóló 3/2020. (V.13.) számú Közgyűlési rendelet (továbbiakban: MTrT) 3.1. sz. melléklete szerinti ökológiai hálózat magterülete. Az ökológiai hálózat magterületében új beépítésre szánt terület nem jelölhető ki.

Jászivány jelenleg hatályos településrendezési terve a külterületi majorokat, állattartó telepeket a készítésekor hatályos jogszabályi környezet miatt általános mezőgazdasági területbe sorolta, azonban piktogrammal jelölve ezen területeket, hogy jellegében mások, mint a mezőgazdasági terület.

Ezen területek kivett területek, több évtizede meglévő mezőgazdasághoz kapcsolódó géptároló, terménytároló és állattartó épületekkel. Ezen területeket a hatályos jogszabályii környezetnek megfelelően az új településrendezési eszközök különleges, beépítésre szánt mezőgazdasági üzemi területként jelölik. A területek így az új tervben, a jogszabályi harmonizáció miatt új, beépítésre szánt területként jelennek meg.

Ez ügyben is egyeztető tárgyalás került összehívásra Jászivány Polgármesteri Hivatalában, azonban a Megyei Főépítész ezen nem tudott részt venni. telefonon történt egyeztetés alapján a Megyei Közgyűlés úgy tud hozzájárulni a megyei tervhez való megfelleléshez, ha az illetékes államigazgatási szervek (nemzeti park igazgatóságok) az ökológiai hálózat kijelöléséhez, mely a mellékelt tervlapon szerepel hozzájárulnak. Az ökológiai hálózat magterületében külön jelölésre kerültek azok a kivett, több évtizede működő majorok, melyekről levelemben fent írtam.

**Tisztelettel kérjük a Nemzeti Park Igazgatóságokat, hogy az ökológiai hálózat magterületének a mellékelt tervlapon ábrázolt térbeni lehatárolásához hozzájárulni szíveskedjenek**. A mellékelt ÖH – 1 jelű tervlap az alátámasztó munkarészekben dokumentálásra kerül, valamint a megyei főépítésznek is megküldésre kerül.

Segítségüket köszönjük.